ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΑΘΗΝΑ 1967
Και τρία...
δύο...
Απόψε η εκπομπή Meet the Press έχει έναν ξεχωριστό καλεσμένο,
την Αυτού Μεγαλειότητα Φίλιππο, δούκα του Εδιμβούργου.
Βρίσκεται στην Ουάσινγκτον,
στο πλαίσιο μίας περιοδείας 18 ημερών στον Καναδά και στις ΗΠΑ.
-Καλώς ήρθατε. -Ευχαριστώ, χαίρομαι που βρίσκομαι εδώ.
Έχουμε πολλές ερωτήσεις και λίγο χρόνο.
Θα θέλαμε όμως πρώτα να διασαφηνίσουμε κάτι
που εμείς οι αδαείς Αμερικανοί δεν κατανοούμε.
Γιατί δεν είστε βασιλιάς;
Γιατί όταν παντρεύεται ο Βασιλιάς της Αγγλίας,
η γυναίκα του, όποια κι αν είναι, γίνεται αυτομάτως βασίλισσα. Σωστά;
Ναι, σωστά.
Όταν σας παντρεύτηκε λοιπόν η βασίλισσα, τι έγινε;
Ως άντρας κι εγώ, νιώθω θιγμένος.
Και καλά κάνεις.
Είναι... Είναι μία τεράστια αδικία.
Και οι αδικίες δεν τελειώνουν εδώ.
Μία πρόσφατη είδηση απ' το Λονδίνο ξεκινάει ως εξής:
"Η βασίλισσα δεν έχει πάρει αύξηση μισθού
-εδώ και 15 χρόνια". -Πράγματι.
Το άρθρο αναλύει
τις δυσκολίες που πρέπει να αντεπεξέλθει η βασιλική οικογένεια
για να επιβιώσει με τα τρέχοντα κονδύλια.
Μήπως αυτό δημιουργεί μία αμήχανη κατάσταση, κύριε;
Ασφαλώς, θα παρουσιάσουμε έλλειμμα του χρόνου.
Το οποίο δεν οφείλεται σε κακή διαχείριση, αν το καλοσκεφτούμε.
Λειτουργούμε με αυστηρό προϋπολογισμό,
που βασιζόταν στο κόστος ζωής πριν 15 χρόνια,
όταν ενθρονίστηκε η βασίλισσα.
Δηλαδή για να αντεπεξέλθετε οικονομικά...
Αναγκαστήκαμε να προβούμε σε σημαντικές περικοπές,
κι αυτό έχει επιπτώσεις.
Αν δεν αλλάξει κάτι,
θα πρέπει...
Δεν ξέρω...
Ίσως χρειαστεί να μετακομίσουμε σε μικρότερο χώρο. Ποιος ξέρει;
Μικρότερα ανάκτορα;
Κάτι τέτοιο.
Έχουμε ήδη σφίξει το ζωνάρι, κάτι που δεν διευκολύνει τη ζωή μας.
Για παράδειγμα, είχαμε μία μικρή θαλαμηγό,
-που αναγκαστήκαμε να πουλήσουμε. -Αλήθεια;
Ίσως χρειαστεί σύντομα να σταματήσω το πόλο.
Τέτοια πράγματα.
Σας ευχαριστούμε όλους.
Σε λίγο ακόμη περισσότερες ερωτήσεις...
Συνδιάλεξη εξωτερικού. Λονδίνο, Αγγλία.
Το 019460200.
-Λέγετε, εδώ Κεν. -Κεν, ο Τζον Άρμστρονγκ είμαι.
Είμαι Νέα Υόρκη, για το άρθρο του Μοχάμεντ Άλι.
Μόλις είδα τηλεοπτική συνέντευξη του δούκα του Εδιμβούργου.
Δώσε μου 600 λέξεις και κράτα μου το πρωτοσέλιδο.
Όλο δικό σου.
Δεν θα το μετανιώσεις.
Παρουσιάστε, αρμ!
Σκόπευα να ξεκινήσω την ατζέντα μας με την κατάσταση στην ανατολική Νιγηρία,
αλλά λόγω του άρθρου στην Γκάρντιαν για την Αυτού Μεγαλειότητα τον δούκα...
Ναι. Καλύτερα να ξεκινήσουμε με αυτό.
Πώς αντέδρασε το Υπουργικό Συμβούλιο;
Θετικά εν γένει.
Δεδομένων των οικονομικών δυσχερειών,
προτείνω η κυβέρνηση να ακολουθήσει τη συμβουλή του Τζον Άρμστρονγκ
στο άρθρο της Γκάρντιαν,
και να ξεπουλήσει ένα απαρχαιωμένο και περιττό κομμάτι δημόσιας περιουσίας,
τη Βασιλική Οικογένεια.
Εν γένει;
Οι συνήθεις ύποπτοι δεν έχασαν ευκαιρία.
Ο Μπεν, o Κρόσμαν, η Κασλ.
Αναμενόμενο.
Μήπως να πάρουμε ρεφενέ ένα πόνι στον πρίγκιπα;
Υπό το τρέχον οικονομικό κλίμα,
όταν τίμιες εργατικές οικογένειες ανά τη χώρα παλεύουν να επιβιώσουν,
βρίσκω τον ισχυρισμό περί φτώχειας από αυτόν τον φαντασμένο τζαμπατζή,
όχι μόνο άκομψο, αλλά και εξαιρετικά προσβλητικό.
Εικάζω ότι γνωρίζεις τι κοστίζει ετησίως αυτή η οικογένεια στον φορολογούμενο.
Δυόμισι εκατομμύρια.
Όταν συγκρίνεις το ποσό αυτό με το μέσο οικογενειακό...
Αυτό το ξέρω. 1.607 λίρες.
Ετησίως!
Η Βασιλική Οικογένεια κοστίζει το τετραπλάσιο ημερησίως!
-Και τώρα ζητάνε περισσότερα! -Εξωφρενικό!
Μπάρμπαρα, δεν είναι φτηνό το πόλο.
Τι θράσος! Όταν ο μισός...
Η αντίδραση των υπολοίπων ήταν αυτή που με προβλημάτισε.
Των αναποφάσιστων.
Πριν το άρθρο
θα έλεγα ότι υπήρχαν
έξι σκληροπυρηνικοί στο Συμβούλιο υπέρ της περικοπής της βασιλικής χορηγίας.
Απέναντι στους 14, τους λεγόμενους μετριοπαθείς.
Τώρα το σκορ φαίνεται ότι κλίνει προς το 10-10.
Είναι σημαντική και ανησυχητική μετατόπιση.
Και η δική σας θέση;
Η δική μου;
Μάλιστα, πρωθυπουργέ.
Έχετε την καθοριστική ψήφο.
Πάντα ήμουν ένθερμος υποστηρικτής της μοναρχίας,
όπως δείχνει η ιστορία.
Ως προς τον ισχυρισμό περί φτώχειας όμως
από τον σύζυγο της πλουσιότερης γυναίκας στον κόσμο
και το αίτημα προς τον φορολογούμενο για αύξηση σε τέτοιους καιρούς,
ακόμη κι εγώ...
αμφιταλαντεύομαι.
Και τι θέλει να κάνουμε;
Να ζήσουμε σε μονοκατοικία;
Να ταξιδεύουμε με το λεωφορείο;
Αναφέρθηκε όντως στα ταξίδια.
Τη βασιλική θαλαμηγό τη συντηρεί το Ναυτικό,
τα αεροπλάνα μας η Αεροπορία.
Οι διακοπές της Μαργαρίτας στην Αμερική κόστισαν στο δημόσιο 30.000 λίρες.
Κατά τη διάρκεια των οποίων εργάστηκε δύο ημέρες.
Στις "διακοπές" της εξασφάλισε πακέτο διάσωσης πολλών εκατομμυρίων
και πήρε εγκωμιαστικές κριτικές στον παγκόσμιο Τύπο,
πολλά περισσότερα από όσα έχουν καταφέρει...
ο κύριος Γουίλσον και οι ανίκανοι σοσιαλιστές φίλοι του.
Άσ' το σε μένα.
Τι σημαίνει αυτό;
Σημαίνει...
ότι χρειάζεται απάντηση.
Σθεναρή απάντηση.
-Φίλιππε... -Δικαιούσαι να πληρώνεσαι αξιοπρεπώς.
Όλοι το δικαιούμαστε.
Και δεν θα ηρεμήσω μέχρι να συμβεί.
Γλυκιά μου; Είσαι εκεί;
Μ' ακούς;
Γλυκιά μου;
Μ' ακούς, γλυκιά μου;
Υψηλοτάτη.
Γλυκιά μου;
Μ' ακούς;
Απάντησε.
Μ' ακούς;
Υψηλοτάτη.
Μ' ακούς; Γλυκιά μου;
-Μεγαλειοτάτη. -Ναι;
-Η Αυτού Μεγαλειότητα... -Δεν είναι για μένα.
Εγώ είμαι "αγάπη" ή "μαρουλάκι". "Γλυκιά μου" είναι άλλη.
Είδες; Πέτυχε!
Με φώναξες;
Ναι.
Λοιπόν...
-Μίλησα με τον ταγματάρχη Αντίν. -Ναι.
-Με τον Μάρτιν Τσάρτερις. -Ναι.
Και με τον Γουίλιαμ Χεσελτάιν.
Που τους μισείς όσο τίποτε στον κόσμο.
Λοιπόν... συγκεντρωθήκαμε...
Στο κλουβί των ερπετών;
-Στον ζωολογικό; -Όχι.
Αποφασίστηκε, στο πλαίσιο πρωτοβουλίας δημοσίων σχέσεων,
-να κάνεις το ντεμπούτο σου. -Τι;
Να λάμψεις.
Σαν το αστέρι που είσαι.
Για τον σκοπό αυτό θέλω να συμμετάσχεις, μαζί με όλη την οικογένεια,
σε ταινία-ορόσημο που θα προβληθεί τηλεοπτικώς.
Σου έχω πει την ιστορία, έτσι;
Όταν ήμουν ακόμη βρέφος...
-Ναι. -Φύγαμε κρυφά απ' την Ελλάδα.
-Ναι, σε τελάρο με λεμόνια. -Πορτοκάλια.
Διότι ο λαός είχε εναντιωθεί στη βασιλική οικογένεια.
Και έκτοτε εκτοπιστήκαμε.
Στην εξορία.
Δεν είχα σπιτικό, δεν είχα οικογένεια.
Και...
δεν θέλω να μας συμβεί αυτό.
Θέλω να μας συμπαθεί ο λαός, να νιώθει ότι μας ξέρει.
Ξέρω ότι προτιμάς την ησυχία σου,
αλλά έχεις πολλά στοιχεία που θα τους άρεσαν, αν σε γνώριζαν.
Ιδίως το γεγονός ότι...
τ' αξίζεις τα λεφτά σου.
Σαν ένα ζευγάρι γερές μπότες;
Υπάρχει τίποτα καλύτερο από ένα ζευγάρι γερές μπότες;
Ακούγεται πολύ απαίσιο.
Ναι.
Το περίμενα ότι θα το έλεγες.
Αλλά αφού επιμένετε όλα τα ερπετά μαζί...
Φοβάμαι πως επιμένουμε.
ΔΗΜΟΣΙΕΣ ΣΧΕΣΕΙΣ, ΤΗΛΕΟΡΑΣΗ, BBC
Ταινία;
Ναι.
Ταινία τεκμηρίωσης.
Τόνι, μήπως θες να...
Σημαίνει χωρίς υποκριτική.
Χωρίς επιτήδευση.
Μόνο η πραγματικότητα.
Σαν τις ταινίες για τη φύση.
Μ' αρέσουν αυτές.
Ναι, μόνο που αυτήν τη φορά...
εμείς είμαστε τα είδη προς εξαφάνιση.♦
Ακριβώς. Και θα μας ακολουθούν καθημερινά,
για να αποδείξουμε σε όλους εκεί έξω αυτό που ξέρουμε εμείς εδώ μέσα.
Ποιο;
Πόσο σκληρά δουλεύουμε,
και πόσο αξίζουμε τα λεφτά μας.
Πόσο πολύ αξίζουμε τα χρήματα των φορολογούμενων.
Θα πρέπει να συνηθίσουμε να βλέπουμε κάμερες συνέχεια.
Όχι συνέχεια. Θα μας ακολουθούν περιστασιακά τους επόμενους μήνες.
Οπότε θέλω απ' όλους σας τον καλύτερό σας εαυτό.
Πολύ δυνατό αυτό το φως, τι λέτε;
Πιο πίσω, Γκάρι.
-Με συγχωρείτε, κυρία. -Ευχαριστώ.
Ρόναλντ Λι.
Ντέιβιντ Σολτ.
Τέρι Έντουαρντς.
Μεγαλειοτάτη.
Σάλι Φίλιπς.
Πρέπει να απαστράπτουμε όλοι.
Γεύμα με τη Βρετανική Ολυμπιακή Ομάδα, δείπνο με τον Αμερικανό πρόεδρο.
Έχει πολλή δουλειά, πολλή προετοιμασία και πολλά έξοδα.
Αλλά ως προς το τελικό αποτέλεσμα...
θέλω να πιστεύω ότι όλοι μας
αξίζουμε και την τελευταία δεκάρα.
Πήγαινε.
-Καλησπέρα, πρωθυπουργέ. -Καλησπέρα.
Περίμενα να με υποδεχτούν κάμερες.
Φώτα... μικρόφωνα.
Τα μάθατε.
Ναι!
Φοβάμαι πως ο άντρας μου έχει ενθουσιαστεί με το ντοκιμαντέρ.
Και, μολονότι δεν ξέρω από τηλεόραση, ξέρω από γάμο,
και πότε πρέπει να αφήνεις κάποιον να λάμψει.
Έχουμε πολλά να πούμε, συν το πραξικόπημα στην Αθήνα.
Ναι!
Εκεί πιστεύω ζει ακόμη η πεθέρα σας.
Σύμφωνα με το Υπουργείο Εξωτερικών, πιθανώς βρίσκεται σε κίνδυνο.
Ένα πλάνο με το τραπέζι. Και...
Εγώ θα μιλάω για τις προετοιμασίες.
Θα σας τραβήξουμε με το προσωπικό.
Κατάλαβα. Και πόσο θα μας πάρει;
Σε λίγο είμαστε έτοιμοι.
Έχουμε το ντεκουπάζ;
Συνεχίστε.
Μάλιστα, κύριε.
Γεια σου.
Μίλησα με τον πρωθυπουργό σήμερα.
Όπως ξέρεις, η Αθήνα βρίσκεται στη δίνη πραξικοπήματος.
Ναι.
Το Υπουργείο Εξωτερικών προτείνει να στείλουμε αεροπλάνο
για να φέρει τη μητέρα σου στην Αγγλία, να ζήσει μαζί μας.
-Εδώ; -Ναι.
-Έχουμε μερικά άδεια δωμάτια. -Πότε;
-Το συντομότερο. Αύριο; -Δεν γίνεται.
-Γιατί; -Αν δεν το παρατήρησες,
έχουμε κάμερες μες στα πόδια μας.
Το παρατήρησα.
Δεν μπορούμε να διακινδυνεύσουμε να χαλάσει την ταινία η μητέρα μου.
-Την ξέρεις πώς είναι. -Κάπως εκκεντρική...
Κι όχι μόνο.
Δεν είναι απ' τον κόσμο αυτόν. Ούτε ταιριάζει στον κόσμο αυτόν.
Το μεγαλύτερο μέρος της ζωής της το πέρασε σε ιδρύματα. Δεν...
Δεν είναι καλά.
Η εικόνα μας είναι σημαντική για την ταινία.
Πρέπει να προσέχουμε πολύ.
Η απάντηση είναι όχι.
Έτοιμοι;
Πάμε.
-Έτοιμη η κάμερα; -Γρήγορα.
Ασφαλώς πρέπει να έρθει.
Είναι 82 ετών,
είναι μητέρα του δούκα του Εδιμβούργου και πεθερά της βασίλισσας,
αλλά πάνω απ' όλα γιαγιά του μέλλοντα Βασιλιά μας.
Φέρτε την.
Βάλτε τη δίπλα στην πριγκίπισσα Άννα, θα την προσέχει.
Μάλιστα, κυρία.
Ευχαριστώ.
Υψηλοτάτη.
Ευχαριστώ.
Παρακαλώ, περάστε.
Μεγαλειοτάτη.
Χαιρόμαστε πολύ που σ' έχουμε εδώ, σώα κι ασφαλή.
Είστε ευγενική.
Πολύ ευγενική.
Ο μπόμπιρας;
Ο αγαπημένος σου γιος δυστυχώς δεν είναι διαθέσιμος τώρα.
Γυρίζουμε μία ταινία.
Τι;
Δεν έχει σημασία. Θα σ' επισκεφτεί σύντομα.
Θα είσαι κουρασμένη. Κάποιος θα σε πάει στο δωμάτιό σου.
Ευχαριστώ.
Μπόμπιρας;
Ναι.
Το δωμάτιό σας, Υψηλοτάτη.
Είναι υπέροχο.
Πώς πάμε;
Υψηλότατε, σας ενημερώνω ότι έφτασε η πριγκίπισσα Αλίκη.
Ευχαριστώ, Μάρτιν.
Μαμά! Σε παρακαλώ!
Μαμά!
Κύριε; Σας περιμένουν.
Πρωί, στο Χαϊγκέιτ του Λονδίνου, ο βιομηχανικός σύμβουλος Ρεξ...
Τραβάνε, αγάπη.
Μας τραβάνε να βλέπουμε τηλεόραση.
Ο λαός μπορεί να μας δει
να βλέπουμε τηλεόραση, απ' τις δικές του τηλεοράσεις.
Αυτό δίνει νέο νόημα στην κοινοτοπία.
Εύκολο στη λειτουργία, οι ειδικοί προβλέπουν ότι σε 20 χρόνια
τα νέα σπίτια θα κατασκευάζονται με ειδικές υποδοχές
και τα τερματικά θα είναι πιο φτηνά κι απ' τα τηλέφωνα.
Τι κάνουμε τώρα;
Περιμένετε να πούμε κάτι;
-Ναι. -Τι;
Ετοιμάσατε κάτι;
Η ιδέα είναι να μην είναι στημένο, να μοιάζει σαν ένα κανονικό βράδυ.
Δεν είναι καθόλου κανονικό βράδυ.
Αν ήταν ένα κανονικό βράδυ, θα ήμασταν όλοι μόνοι,
στη θλιβερή απομόνωσή μας, στα ατομικά μας ανάκτορα.
Δεν θα στριμωχνόμασταν εδώ.
Αυτό είναι σαν εφιαλτικά Χριστούγεννα.
Ο Ρεξ Μάλικ πιστεύει ότι στο μέλλον οι υπολογιστές θα διδάσκουν τα παιδιά,
κάθε σπίτι θα έχει δικό του τερματικό, συνδεδεμένο με κεντρικό...
Ίσως, Μεγαλειότητες και Υψηλότατες,
ίσως μπορείτε να σχολιάσετε αυτό που δείχνει η τηλεόραση.
Θα ήταν ευκολότερο...
αν παρακολουθούσαμε κάτι κάπως διασκεδαστικό.
Συμφωνώ, αυτό είναι πληκτικό.
-Ίσως ένα ποτό φτιάξει τα πράγματα. -Όλα φτιάχνουν με ένα ποτό.
Όχι όλα.
Μην είσαι σεμνότυφη.
Κόλιν!
Στοπ.
Δόξα τω Θεώ.
Μ' ακούει κανείς;
Γεια σου, παιδί μου.
Θα σου ήταν κόπος;
Όχι, καθόλου.
Δεν έβρισκα ούτε έναν αναπτήρα στα ανάκτορα.
-Ποια είναι αυτή; -Η μητέρα του δούκα του Εδιμβούργου.
Η πριγκίπισσα Αλίκη της Ελλάδας και της Δανίας.
Για όνομα του Θεού!
Σταματήστε το αυτό.
Τώρα, που να πάρει!
Μιλήστε μας για τη μονή σας.
Ναι, ονομάζεται Αδελφότητα της Μάρθας και της Μαρίας.
Βρίσκεται στην οδό Πεύκων 10 στην Αθήνα.
Και...
Πείτε μας για την Ελλάδα και τις ταραχές εκεί.
Γι' αυτό βρισκόσαστε εδώ;
Σταματήστε!
Είναι εφιαλτικό!
Πρέπει να την απομακρύνουμε, χωρίς να τη δουν!
-Τι; -Είμαστε εν μέσω γυρισμάτων ντοκιμαντέρ,
που θα αποβεί κρίσιμο για τις δημόσιες σχέσεις.
Σήμερα οι σκηνοθέτες δέχτηκαν να δώσουν το υλικό.
Την επόμενη φορά δεν θα 'ναι τόσο καλοί.
Η παρουσία της στα ανάκτορα απειλεί να εκτροχιάσει όλο το εγχείρημα!
-Γιατί θυμώνεις τόσο μαζί της; -Δεν θυμώνω.
Θυμώνεις, είσαι έξαλλος.
Πήγες καθόλου να τη δεις από τότε που ήρθε;
Δεν πήγες.
Θα σου δώσω μια συμβουλή.
Σταμάτα να μου μιλάς απαξιωτικά.
Σταμάτα να ανακατεύεσαι, σταμάτα να χώνεσαι, σταμάτα.
-Δεν ξέρεις τίποτα. -Ξέρω ότι είναι μητέρα σου.
Τυπικά.
Τι σημαίνει αυτό;
Σημαίνει ότι με γέννησε.
Δεν ήταν ποτέ μητέρα.
Φίλιππε...
Φίλιππε!
Και ήρθε η Ρόουζ μες στη νύχτα και μου είπε
"Χρειαζόμαστε κι άλλους κουβάδες!"
Λες κι άκουγες φιλαρμονική όλη νύχτα.
Ήταν πολύ αστείο.
Αν εξαιρέσεις φυσικά το γεγονός ότι είχαμε γίνει μούσκεμα και κρυώναμε.
Σας βρήκα.
Μεγαλειοτάτη.
Η γιαγιά μού λέει απίστευτες ιστορίες για τη ζωή της.
Αλήθεια;
Ήρθα να δω αν έχεις ό,τι χρειάζεσαι.
-Κάθισε. -Ναι.
Έχω περισσότερα απ' όσα χρειάζομαι.
Όχι όμως κι η μονή της.
-Σώπα, γλυκιά μου... -Θέλουν 200 λίρες για τη στέγη.
Αλήθεια;
Πράγματι.
Και 300 λίρες για καινούργια φάρμακα και κρεβάτια.
Γι' αυτό γράφουμε σε δωρητές και ευεργέτες ζητώντας χρήματα.
Το επιστολικό χαρτί των ανακτόρων...
θεωρούμε ότι θα βοηθήσει.
Κι ίσως έχουμε κάτι που θα μπορούσαμε να πουλήσουμε.
Όπως;
Έναν πίνακα.
Πίνακα;
Ή ένα ρολόι.
Έχετε πάρα πολλά ρολόγια παντού.
Δεν θα σας λείψουν ένα ή δύο αν τα δώσετε.
Δεν είναι τόσο απλό.
Κάποια απ' αυτά δεν μας ανήκουν.
Ίσως όμως ο αγαπημένος σου γιος θελήσει να κάνει μία δωρεά.
Ο μπόμπιρας.
Ναι, ο μπόμπιρας.
Στο μεταξύ θα σου φέρουμε κι άλλα τσιγάρα...
κι υπόσχομαι μεγάλη εκποίηση των τιμαλφών των ανακτόρων,
άμα τη επιστροφή μας.
Μη σηκώνεσαι.
Τι;
-Καλημέρα, Μπρίτζετ. -Καλημέρα, Τζον.
-Ανυπομονείς να το δεις απόψε; -Δεν κρατιέμαι.
-Καλημέρα, Μπρίτζετ. -Καλημέρα.
Λοιπόν...
Άνοιξέ την.
Τα Ανάκτορα του Μπάκιγχαμ,
γνωστά σε όλον τον κόσμο ως οικία της βασίλισσας Ελισάβετ Β'.
Ένα αδιάβατο οχυρό...
Αρχίζει.
...άγνωστο τι διαδραματίζεται στο εσωτερικό.
Αυτό όμως πρόκειται να αλλάξει.
Μας επετράπη μία σπάνια ματιά μέσα απ' τις κουρτίνες
στο σπίτι της πιο σημαντικής οικογένειας της Βρετανίας.
Η μέρα αρχίζει...
Όχι, τα μαλλιά μου είναι απαίσια.
Πόσα κιλά λένε ότι προσθέτει η κάμερα;
Σωπάτε.
Ανέβασε τη φωνή.
...καθώς διευθύνει πέντε τμήματα,
βασίζεται στους ιδιαιτέρους γραμματείς της.
Ευχαριστώ.
Και αυτές...
είναι οι προτάσεις...
Οι άνθρωποι αυτοί διαχειρίζονται τις υποχρεώσεις και τα καθήκοντά της.
Δεν συμβαίνει τίποτα στα ανάκτορα χωρίς να το γνωρίζουν.
Καθώς η μέρα προχωράει, φέρνει κι άλλες βασιλικές υποχρεώσεις.
Κατ' αρχήν σύσκεψη του Ανακτοβούλιου.
Μπορεί να αναρωτιέστε γιατί δεν κάθεται κανείς.
Κανείς δεν γνωρίζει γιατί ακριβώς,
αλλά σίγουρα έτσι δεν καθυστερούν.
Αναρωτιέμαι τι είναι πιο ανιαρό.
Να παρευρίσκεσαι στις συσκέψεις ή να τις βλέπεις στην τηλεόραση;
Βασιλικά καθήκοντα δεν έχει μόνο η βασίλισσα.
Και η βασιλομήτωρ έχει πολλές δημόσιες υποχρεώσεις.
Πάντως σε πήραν απ' το καλό σου προφίλ.
Ησυχία.
Κοίτα, μαμά, έχεις ένα μεγάλο κοντινό.
Είμαι έτοιμη, κύριε Ντε Μιλ!
Αγαπημένη ασχολία της Αυτής Μεγαλειότητας είναι να επιβλέπει τις εργασίες
στο ιπποτροφείο 600 στρεμμάτων στο Σάντριγχαμ.
Ακόμη και τότε όμως τα βασιλικά καθήκοντα δεν σταματάνε.
Ούτε και οι ατελείωτες τελετές και δεξιώσεις.
Πάντα γίνονται ετοιμασίες για μία γιορτή, και, ανεξαρτήτως της περίστασης,
η ποιότητα του φαγητού και της υπηρεσίας πρέπει να είναι απαράμιλλη.
Αυτές οι εκδηλώσεις μοιάζουν τρυφηλές, είναι όμως υψίστης εθνικής σημασίας.
Όπως και οι διατυπώσεις.
Οι πρέσβεις πρέπει να τύχουν ακριβώς της ίδιας υποδοχής,
για να αποφευχθεί η εντύπωση ότι κάποιος ευνοείται.
Μεγάλη τιμή, Μεγαλειοτάτη.
Είχε πολύ ενδιαφέρον, πρέσβη. Τα παγκόσμια προβλήματα είναι πολύπλοκα.
Αλλά δεν είναι μόνο δείπνα και καθήκοντα.
Αν και η βασίλισσα κι ο πρίγκιπας Φίλιππος συχνά αποχωρίζονται τα παιδιά τους.
οι διακοπές είναι πάντα οικογενειακές,
και φροντίζουν να πηγαίνουν τακτικά και συχνά.
-Καληνύχτα, Τζον. -Καληνύχτα, Τάλι.
Αγαπημένος προορισμός είναι το κάστρο Μπαλμόραλ,
η ιδιωτική κατοικία της βασίλισσας στα ορεινά της Σκωτίας.
"Χτες όλη η χώρα παρακολούθησε στην τηλεόραση ένα ντοκιμαντέρ
που θα επανέφερε τη βασιλική οικογένεια στη θέση που αξίζει
στις καρδιές του λαού.
Δυστυχώς... δεν εισέπραξαν κάτι τέτοιο.
Δύσκολα φαντάζεται κανείς τι είχαν στο μυαλό τους.
Δέχτηκαν να ανοίξουν τις πόρτες στις τηλεοπτικές κάμερες,
ώστε, χωρίς επισημότητες και μυστήριο,
να θαυμάσουμε πόσο κανονικοί είναι,
πόσο πολύ μας μοιάζουν.
Ώστε βλέποντάς τους να ταξιδεύουν από κάστρο σε κάστρο,
από ανάκτορο σε ανάκτορο, με θαλαμηγούς κι αεροπλάνα,
που εμείς πληρώνουμε,
να κυνηγούν σε γη που τους ανήκει, να ψαρεύουν σε ποτάμια που τους ανήκουν,
να κάνουν μπάρμπεκιου σε δάση που τους ανήκουν...
εμείς θα συνειδητοποιούσαμε πόσο αγόγγυστα μοχθούν,
πόσο αξίζουν τα χρήματά τους,
και θα νιώθαμε την ανάγκη να αυξήσουμε το ποσό που πληρώνουμε".
Πιο δυνατά, Τζον!
Άσε τις ντροπές!
Να σ' ακούμε όλοι! Έλα!
"Ακόμη και... ο πιο ένθερμος βασιλικός
οφείλει να ομολογήσει
ότι η πιο γερή πανοπλία στο οπλοστάσιο της μοναρχίας
είναι η ίδια η αίσθηση μυστηρίου
από όπου πηγάζει αυτός ο αέρας μεγαλοπρέπειας".
Εύγε!
"Το μόνο επιβλητικό που έχει να επιδείξει αυτή η φάρα
είναι το μέγεθος της έπαρσής τους για τα προνόμιά τους,
και η ικανότητά τους να διεξάγουν μία συζήτηση
που θα έκανε ασθενείς σε κώμα να τραβήξουν την πρίζα".
Μπράβο, Τζον!
Εξαιρετικά νούμερα τηλεθέασης.
Τα υψηλότερα για ντοκιμαντέρ τεκμηρίωσης
στα χρονικά.
Και μερικές εξαιρετικές κριτικές στις εφημερίδες σήμερα.
Ήταν στυγνές.
Όχι όσες διάβασα.
Θέλω να πιστεύω ότι κατανοώ την τηλεόραση, όσο κι οι περισσότεροι.
Σ' αυτήν χρωστάω την πολιτική μου ύπαρξη.
Και αυτό διότι έμαθα, εν καιρώ, πώς να το κάνω.
Πώς να λειτουργεί προς όφελός μου.
Ίσως για τη Βασιλική Οικογένεια να μην αρμόζει ως μέσον.
-Ταιριάζει στους κανονικούς ανθρώπους. -Μα αυτός ήταν ο σκοπός.
Να δείξουμε ότι πίσω απ' τις πύλες είμαστε κανονικοί άνθρωποι.
Όχι, κυρία. Δεν είστε κανονικοί άνθρωποι.
Όχι;
Ξυπνάμε το πρωί,
πάμε για ύπνο το βράδυ.
Εργαζόμαστε, κουραζόμαστε, συναχωνόμαστε.
Ντρεπόμαστε για κάποιους θείους. Υποφέρουμε τα Χριστούγεννα.
-Είμαστε εντελώς κανονικοί. -Ο κόσμος δεν σας θεωρεί κανονικούς.
Και...
αν μου επιτρέπετε, εδώ περιπλέκεται κάπως το πράγμα...
δεν σας θέλουν κανονικούς.
Και τι θέλουν;
Πείτε μου. Όλοι μας θέλουμε να μάθουμε.
Τι θέλετε από εμάς;
Η αλήθεια είναι ότι δεν ξέρουμε κι εμείς.
Πέρα απ' το ότι σας θέλουμε ιδεώδεις.
Ένα ιδεώδες.
Ουδείς άνθρωπος είναι ιδεώδης.
Μόνο ο Θεός είναι ιδεώδης,
γι' αυτό θα προτιμούσα να μέναμε μακριά απ' τα φώτα της δημοσιότητας,
για τη δική μας επιβίωση και υγεία.
Αλλά δεν μπορούμε να κρυβόμαστε,
πρέπει να είμαστε πλήρως εκτεθειμένοι διαρκώς.
Ποια είναι η λύση λοιπόν;
Η καλύτερη ως τώρα είναι οι ιεροτελεστίες και το μυστήριο,
διότι έτσι κρυβόμαστε ενώ παραμένουμε σε κοινή θέα.
Το προπέτασμα καπνού,
το μυστήριο και το πρωτόκολλο
δεν υπάρχουν για να μας διαχωρίζουν,
υπάρχουν για να μας κρατάνε ζωντανούς.
ΘΡΥΨΑΛΑ Η ΜΕΓΑΛΟΠΡΕΠΕΙΑ ΤΗΣ ΒΑΣΙΛΙΚΗΣ ΟΙΚΟΓΕΝΕΙΑΣ
-Με ζήτησες; -Ναι.
Κάθισε.
Φαίνεται ότι το ντοκιμαντέρ, όχι μόνο δεν πέτυχε αυτό που ήλπιζα,
αλλά, με κάποιον τρόπο, πέτυχε το αντίθετο.
Αντί να γράψουν πόσο πραγματικά αξίζουμε,
αυτοί οι αρθρογράφοι μάς χλευάζουν εν χορώ για...
τη δυσκαμψία μας, την ανοησία μας,
τη ματαιοδοξία μας,
-τη χλιδή. -Σε προειδοποίησα...
-Μην πεις ότι με προειδοποίησες. -Το έκανα.
Ήταν ανόητη ιδέα, που θα γύριζε μπούμερανγκ.
Το θεωρείς απαραίτητο να λες τη γνώμη σου τόσο αμείλικτα με κάθε ευκαιρία;
Και από πού λες να το πήρα αυτό;
Επομένως τι θα κάνεις;
Ήλπιζα να συζητήσουμε τι πρόκειται να κάνεις εσύ.
Θα ήθελα...
να σε προτείνω στη Μάντσεστερ Γκάρντιαν
για ένα μεγάλο και εις βάθος αφιέρωμα.
Γιατί; Γιατί όχι στην Ντέιλι Τέλεγκραφ ή στην Ντέιλι Μέιλ;
Σε κάποια πιο φιλική εφημερίδα;
Διότι, δεδομένης όλης αυτής της κριτικής,
μία προώθηση από τους πιο δυναμικούς επικριτές μας
-θα φέρει μεγαλύτερη μεταστροφή. -Αν πετύχουμε προώθηση.
Εσύ είσαι η πιο μετρημένη, προσγειωμένη, διακριτική και ανεπιτήδευτη απ' όλους.
Αν σώζεται η κατάσταση, μόνο εσύ μπορείς να τη σώσεις.
Τον γραμματέα, παρακαλώ.
Τζον, μόλις μου τηλεφώνησε το Γραφείο Τύπου των Ανακτόρων.
Ξέρω, απαιτούν να ζητήσουμε συγγνώμη.
Θεωρούν την κριτική αντιπατριωτική, προδοτική...
Όχι, προσφέρουν συνέντευξη με την πριγκίπισσα Άννα.
Τι; Με τη στριμμένη;
Ναι, και το πιο παράδοξο είναι...
ότι ζήτησαν αποκλειστικά εσένα ως αρθρογράφο.
Έχουν αποτρελαθεί.
-Στη βόρεια κεντρική πύλη. -Μάλιστα.
Ο Τζον Άρμστρονγκ από την Γκάρντιαν.
Ήρθα για την Άννα.
Ποια;
-Την πριγκίπισσα Άννα. Για τη συνέντευξη. -Μάλιστα, περάστε.
Περιμένετε εδώ, παρακαλώ.
Ευχαριστώ.
-Τώρα, γιαγιά! -Τι;
Γρήγορα.
Πήγαινε!
Κύριε Άρμστρονγκ, δεν ειδοποιηθήκατε;
Η Αυτής Υψηλότητα η πριγκίπισσα Άννα είναι...
αδιάθετη.
Κρυολόγησε και είναι άρρωστη.
-Όχι, δεν μου το είπαν. -Λυπάμαι πολύ, θα σας συνοδεύσω.
Ποια είναι αυτή;
Ποια;
Η καλόγρια.
Είναι...
η πριγκίπισσα Αλίκη.
Ποια;
Η μητέρα της Αυτού Υψηλότητας του δούκα του Εδιμβούργου.
-Θα μπορούσε να μου μιλήσει; -Όχι, ασφαλώς όχι. Παρακαλώ τώρα...
-Μπορώ να τη ρωτήσω. -Όχι, θα ήταν ανάρμοστο.
-Σας παρακαλώ. -Γεια σας.
Είμαι ο Τζον Άρμστρονγκ.
Γράφω άρθρο για τη Βασιλική Οικογένεια, να σας κάνω μερικές ερωτήσεις;
Τι;
Τζον Άρμστρονγκ της Γκάρντιαν. Να σας πάρω συνέντευξη;
Ασφαλώς.
Δέχτηκε!
Αγαπητέ μου, πώς μπορώ να σε βοηθήσω;
Λοιπόν...
Πιστεύω ότι ο λαός της χώρας
θα ενδιαφερόταν πολύ να γνωρίσει την πεθερά της βασίλισσας.
Αλήθεια;
Κι όμως. Επομένως...
καλύτερα να ξεκινήσουμε απ' την αρχή.
Μα εγώ είμαι αρχαία.
Μπορεί να μας πάρει ώρες.
Έχω πάρα πολύ χρόνο.
Λοιπόν...
Γεννήθηκα στο Κάστρο Γουίνδσορ.
Η βασίλισσα Βικτωρία παρευρέθηκε αυτοπροσώπως στη γέννα μου.
Αλήθεια;
Όλοι με θεωρούσαν αργό παιδί.
Αργό;
Υπό ποία έννοια; Αργήσατε να περπατήσετε;
Όχι, αγαπητέ.
Αργή εδώ.
Μάλιστα.
Γεννήθηκα κωφή.
Λυπάμαι.
Αλλά κατά τ' άλλα φυσιολογική;
Έτσι πίστευα εγώ.
Δεν το πίστευαν οι άλλοι όμως, γιατί βρήκαν ότι πάσχω από σχιζοφρένεια.
Και με έστειλαν σε άσυλο.
Ψυχιατρικό άσυλο;
Ναι.
Με κούραρε ο Σίγκμουντ Φρόιντ.
Δεν ήταν καλός άνθρωπος.
Συνεχίστε.
Έμεινα εκεί δύο χρόνια και κάτι.
Και κατάφερα να διαφύγω.
ΗΛΕΚΤΡΟΣΟΚ
ΥΣΤΕΡΙΑ
Η ΓΑΛΑΖΟΑΙΜΑΤΗ ΑΓΙΑ
Μπόμπιρα...
"Ένα διαχρονικό αστείο για τις πεθερές είναι...
το πόσο εφιαλτικό είναι να μένεις μαζί τους.
Όταν όμως μένει μαζί σου αυτή η πεθερά, είναι ευλογία.
Διότι η πριγκίπισσα Αλίκη είναι πλάσμα σπάνιο,
μία γαλαζοαίματη
που έχει υποφέρει περισσότερο απ' όλους μας,
έχει δουλέψει περισσότερο απ' όλους μας και έχει προσφέρει περισσότερα απ' όλους.
Κωφή εκ γενετής,
υπήρξε διαρκώς παρεξηγημένη,
περιθωριοποιήθηκε και υποτιμήθηκε.
Υπέστη ανείπωτες φρίκες από τους γιατρούς.
Ακτινοβόληση της μήτρας για πρόκληση εμμηνόπαυσης
και μείωση της λίμπιντό της,
αγωγή με ηλεκτροσόκ
για την υστερία της.
Αντί όμως να κρατήσει πικρία,
η πριγκίπισσα Αλίκη αφιέρωσε τη ζωή της στις αγαθοεργίες, στο κοινωφελές έργο
και στην προώθηση κοινωνικής δικαιοσύνης, συχνά κινδυνεύοντας η ίδια".
Και συνεχίζει...
Είναι σαν ερωτική εξομολόγηση.
Σου χρωστάω μία συγγνώμη.
Για ποιο λόγο;
Δεν είχα πίστη.
Τόσο καιρό προσπαθούσα να σε κρατήσω μακριά απ' τις κάμερες, ενώ...
έπρεπε να βρίσκεσαι στο προσκήνιο.
Αν κάποιος χρωστάει μία συγγνώμη,
ξέρουμε κι οι δύο ότι αυτή είμαι εγώ.
Τουλάχιστον οι αδερφές σου πήραν κάτι από τη μητέρα σου.
Όταν αναγκαστήκαμε να εγκαταλείψουμε την Ελλάδα,
δεν το άντεξα.
Χρειαζόμουν φροντίδα.
Χρειαζόμουν βοήθεια.
Δεν ήταν βοήθεια αυτό που σου έδωσαν.
Σε βασάνισαν.
Έκαναν ό,τι μπορούσαν.
Όχι.
Η αγωγή που σου έκαναν ήταν βάρβαρη.
Και το ξεπέρασες με θάρρος... απαράμιλλο.
Δεν τα κατάφερα μόνη μου.
Δεν γινόταν.
Είχα βοήθεια...
σε κάθε μου βήμα.
Αναφέρθηκες στην πίστη, μπόμπιρα.
Πώς είναι η πίστη σου;
Αδρανής.
Τι;
Αδρανής.
Δεν είναι καλό αυτό.
Αυτό θα είναι το δώρο μίας μητέρας...
στο παιδί της.
Μία συμβουλή.
Βρες να πιστέψεις κάπου.
Βοηθάει.
Όχι...
Δεν βοηθάει απλώς.
Είναι το παν.
Φαίνεται ότι ο καιρός ανοίγει.
Τι λες;
Πάμε έναν περίπατο;
Το γεύμα με τον λόρδο και τη λαίδη Κέισι το μεταφέρουμε στις 12 του μηνός,
κι απομένει αρκετός χρόνος για την επίδειξη της Βασιλικής Μοίρας
στη Σχολή Αεροπορίας στο Ρίζινγκτον στις εννιά.
Πολύ ωραία. Σ' ευχαριστώ, Μάικλ. Κάτι άλλο;
Κάτι ακόμη, κυρία.
Το ντοκιμαντέρ για τη Βασιλική Οικογένεια
τράβηξε το ενδιαφέρον τηλεοπτικών οργανισμών του εξωτερικού.
Ο Καναδικός Οργανισμός,
ο Οργανισμός Αυστραλίας,
-το CBS στις ΗΠΑ... -Όχι.
-Ορίστε; -Δεν νομίζω.
Μάλιστα.
Νομίζω πως το BBC θα το μεταδώσει σ' επανάληψη σε τρεις εβδομάδες.
Και μ' αυτό διαφωνώ.
Για την ακρίβεια,
καλύτερα αυτό το ντοκιμαντέρ να μην προβληθεί ποτέ ξανά και πουθενά.
Μπορώ να το αφήσω πάνω σου;
Μάλιστα, κυρία.
Υποτιτλισμός: Μάρθα Λυρώνη